Likumprojekts

**Grozījumi Parādu ārpustiesas atgūšanas likumā**

Izdarīt Parādu ārpustiesas atgūšanas likumā (Latvijas Vēstnesis, 2012, 186. nr.) šādus grozījumus:

1. Papildināt likumu ar V nodaļu šādā redakcijā:

"**V nodaļa**

**Administratīvā atbildība parāda ārpustiesas atgūšanas jomā un kompetence sodu piemērošanā**

**15. pants. Administratīvā atbildība parāda ārpustiesas atgūšanas jomā**

Par parāda ārpustiesas atgūšanas pakalpojumasniegšanu bez speciālās atļaujas (licences), kuras nepieciešamību nosaka šis likums, vai par parāda ārpustiesas atgūšanas pakalpojuma sniegšanas turpināšanu pēc speciālās atļaujas (licences) darbības apturēšanas, anulēšanas vai tās termiņa izbeigšanās piemēro naudas sodu – fiziskajām personām vai valdes loceklim no desmit līdz simt četrdesmit naudas soda vienībām*,* atņemot valdes loceklim tiesības uz laiku no viena mēneša līdz pieciem gadiem ieņemt noteiktus amatus komercsabiedrībās vai bez tā, bet juridiskajām personām – no piecsimt līdz tūkstoš piecsimt naudas soda vienībām.

**16. pants. Kompetence soda piemērošanā**

Administratīvo pārkāpumu procesu par šā likuma 15. pantā minēto pārkāpumu veic Patērētāju tiesību aizsardzības centrs."

1. Papildināt pārejas noteikumus ar 6. punktu šādā redakcijā:

"6. Šā likuma V nodaļa stājas spēkā vienlaikus ar Administratīvo pārkāpumu procesa likumu."

Ministru prezidenta biedrs,

ekonomikas ministrs

Arvils Ašeradens